title: 2013/36/UE: Decizia Consiliului din 29 octombrie 2012 privind semnarea, în numele Uniunii, și aplicarea provizorie a Acordului care asigură un cadru general pentru cooperarea consolidată dintre Uniunea Europeană și Organizația Europeană pentru Siguranța Navigației Aeriene

text:
               19.1.2013

               RO

               Jurnalul Oficial al Uniunii Europene

               L 16/1

      DECIZIA CONSILIULUI

   din 29 octombrie 2012
   privind semnarea, în numele Uniunii, și aplicarea provizorie a Acordului care asigură un cadru general pentru cooperarea consolidată dintre Uniunea Europeană și Organizația Europeană pentru Siguranța Navigației Aeriene
   (2013/36/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Comisia Europeană a negociat în numele Uniunii un Acord care asigură un cadru general pentru cooperarea consolidată (denumit în continuare „acordul”) dintre Uniunea Europeană și Organizația Europeană pentru Siguranța Navigației Aeriene, în conformitate cu Decizia Consiliului din 6 octombrie 2011 de autorizare a Comisiei să deschidă negocieri.

               (2)

               Acordul a fost parafat la 24 aprilie 2012.

               (3)

               Acordul ar trebui să fie semnat și aplicat cu titlu provizoriu până la finalizarea procedurilor pentru încheierea sa.

               (4)

               Este necesar să se stabilească dispoziții procedurale pentru participarea Uniunii în cadrul comitetului mixt instituit în temeiul acordului,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului care asigură un cadru general pentru cooperarea consolidată dintre Uniunea Europeană și Organizația Europeană pentru Siguranța Navigației Aeriene, sub rezerva încheierii acordului.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii, sub rezerva încheierii sale.
   Articolul 3
   Acordul se aplică cu titlu provizoriu, în conformitate cu articolul 13.1 din acord, cu începere de la data semnării acestuia și până la finalizarea procedurii de încheiere a acestuia.
   Articolul 4
   (1)   Uniunea este reprezentată de către Comisie în cadrul comitetului mixt instituit în temeiul articolului 7 din acord.
   (2)   După consultarea comitetului special desemnat de Consiliu, Comisia stabilește poziția care urmează să fie adoptată de Uniune în cadrul comitetului mixt, inclusiv în privința adoptării anexelor la acord și adoptării modificărilor anexelor respective la acord.
   Articolul 5
   Comisia poate lua orice măsură adecvată în temeiul articolelor 5, 6, 8, 9, 10 și 11 din acord.
   Articolul 6
   Comisia informează în mod regulat Consiliul cu privire la punerea în aplicare a acordului.
   Articolul 7
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 29 octombrie 2012.

            Pentru Consiliu

            Președintele

         E. FLOURENTZOU

      TRADUCERE

         ACORD

      între Uniunea Europeană și Organizația Europeană pentru Siguranța Navigației Aeriene care asigură un cadru general pentru cooperarea consolidată
      UNIUNEA EUROPEANĂ (UE)
      și
      ORGANIZAȚIA EUROPEANĂ PENTRU SIGURANȚA NAVIGAȚIEI AERIENE (EUROCONTROL)
      denumite în continuare „părțile”,
      AVÂND ÎN VEDERE Tratatul privind funcționarea Uniunii Europene (denumit în continuare „TFUE”), în special articolele 218 și 220,
      AVÂND ÎN VEDERE Convenția internațională Eurocontrol privind cooperarea pentru siguranța navigației aeriene din 13 decembrie 1960, astfel cum a fost modificată prin protocolul semnat la Bruxelles la 12 februarie 1981 (denumită în continuare „Convenția Eurocontrol”), în special articolul 7.2 și articolul 11.3,
      AVÂND ÎN VEDERE Măsura nr. 11/174 din 12 mai 2011 adoptată de Comisia permanentă a Eurocontrol prin care se deleagă agenției autoritatea de a deschide negocieri pentru încheierea unui acord la nivel înalt cu UE și Măsura nr. 12/181 din 10 mai 2012 adoptată de Comisia permanentă a Eurocontrol privind aprobarea acordului negociat,
      AVÂND ÎN VEDERE contextele juridice și instituționale actuale respective ale părților și contribuțiile lor la punerea în aplicare a Cerului unic european (Single European Sky – SES) atât în interiorul, cât și în afara UE,
      AVÂND ÎN VEDERE competența atribuită UE în chestiuni legate de SES,
      AVÂND ÎN VEDERE rolul deținut de Eurocontrol ca organizație interguvernamentală paneuropeană civil-militară specializată în domeniul managementului traficului aerian,
      ÎNTRUCÂT părțile împărtășesc viziunea instituirii unei rețele europene optime și integrate de management a traficului aerian, oferind, în toate etapele transportului aerian și în colaborare cu alte mijloace de transport, un nivel ridicat de siguranță, rentabilitate, capacitate și protecție a mediului, în beneficiul călătorilor și al cetățenilor,
      ÎNTRUCÂT legislația UE încredințează Comisiei Europene o serie de sarcini legate de punerea în aplicare a SES, pentru care este nevoie de sprijin de specialitate,
      ÎNTRUCÂT Eurocontrol a evoluat din 1960 și a devenit un centru unic de expertiză în domeniul managementului traficului aerian, aducând ca valoare adăugată dimensiunea sa paneuropeană și militară și asistența acordată statelor în executarea serviciilor și îndeplinirea funcțiilor din domeniul public și întrucât ar trebui să continue să sprijine statele sale membre, inclusiv în punerea în aplicare a SES și a altor politici conexe ale UE, precum și să ofere o platformă paneuropeană pentru a facilita consolidarea cooperării militare privind managementul traficului aerian;
      ÎNTRUCÂT, în temeiul legislației UE, Comisia Europeană poate mandata Eurocontrol să elaboreze norme de punere în aplicare legate de instituirea SES;
      ÎNTRUCÂT UE recunoaște contribuția esențială a Eurocontrol în vederea sprijinirii UE în rolul său de autoritate de reglementare pentru a pune în aplicare SES și alte politici conexe ale UE;
      ÎNTRUCÂT Organizația Tratatului Atlanticului de Nord (NATO) și Eurocontrol au încheiat, la 8 mai 2003, un Memorandum de cooperare;
      ÎNTRUCÂT Comisia Europeană și Eurocontrol au încheiat, la 22 decembrie 2003, un Memorandum privind cadrul de cooperare;
      ÎNTRUCÂT Eurocontrol a fost desemnat printr-o decizie a Comisiei Europene din 29 iulie 2010 ca organism de evaluare a performanței Cerului unic european, în conformitate cu Regulamentul (UE) nr. 691/2010, iar Eurocontrol a acceptat această desemnare prin Directiva nr. 10/74 a Comisiei permanente din 15 septembrie 2010;
      ÎNTRUCÂT Eurocontrol a fost desemnat printr-o decizie a Comisiei Europene din 7 iulie 2011 ca administrator de rețea pentru funcțiile rețelei de management al traficului aerian, în conformitate cu Regulamentul (UE) nr. 677/2011, iar Eurocontrol a acceptat această desemnare prin Directiva nr. 11/77 a Comisiei permanente din 1 septembrie 2011;
      ÎNTRUCÂT părțile au o relație și o cooperare de lungă durată în ceea ce privește managementul traficului aerian și punerea în aplicare a SES și a altor politici conexe și doresc să consolideze această relație și să coordoneze pe deplin acțiuni suplimentare;
      ÎNTRUCÂT părțile ar trebui să genereze sinergii și să evite suprapunerea acțiunilor cu privire la aspecte legate de siguranță în domeniul managementului traficului aerian și la aspecte de mediu;
      ÎNTRUCÂT aplicarea pe termen lung a dispozițiilor existente între Comisia Europeană și Eurocontrol ar trebui să fie evaluată în lumina prezentului acord și, după caz, să fie confirmată și consolidată prin prezentul acord;
      ÎNTRUCÂT punerea în aplicare a prezentului acord nu ar trebui să genereze o dublă finanțare a activităților de cooperare menționate în prezentul acord și, în consecință, nu ar trebui să aibă drept rezultat o contribuție nominală a UE la bugetul Eurocontrol;
      AVÂND ÎN VEDERE faptul că obiectivul UE este de a extinde acoperirea geografică a SES în afara UE;
      AVÂND ÎN VEDERE că, fără a aduce atingere relațiilor dintre părți și statele lor membre respective și drepturilor și obligațiilor care le revin statelor membre în temeiul Convenției Eurocontrol și, respectiv, în temeiul tratatului TFUE, este de dorit să se instituie, între UE și Eurocontrol, mecanisme de cooperare și coordonare complementare care se susțin reciproc în punerea în aplicare a SES și a altor politici conexe, în special în domeniul mediului, inclusiv al schimbărilor climatice, și în domeniul cercetării și dezvoltării, în vederea unei mai bune utilizări a expertizei și a sprijinului oferit de Eurocontrol;
      AVÂND ÎN VEDERE faptul că sprijinul acordat de Eurocontrol Uniunii Europene ar trebui să respecte principiile transparenței, imparțialității și independenței;
      AVÂND ÎN VEDERE faptul că ar trebui facilitată evoluția organizației Eurocontrol, în special în vederea adaptării sale progresive pentru a sprijini UE în punerea în aplicare a SES, pentru a ameliora performanța generală a rețelei de management a traficului aerian,
      CONVIN DUPĂ CUM URMEAZĂ:
      1.   DOMENIUL DE APLICARE GENERAL

                  1.1.

                  Părțile convin să întărească și să consolideze cooperarea dintre UE și Eurocontrol pentru a permite Eurocontrol să sprijine UE în punerea în aplicare a SES și a altor politici conexe ale UE în interiorul UE și în afara granițelor sale în acele state care se angajează să respecte SES.

                  1.2.

                  Acordul se aplică fără a aduce atingere drepturilor și obligațiilor statelor membre în calitate de membri ai Eurocontrol sau ai UE.

            2.   OBIECTIVE
      Obiectivele prezentului acord sunt:

                  —

                  să stabilească elementele principale pentru o cooperare consolidată între părți, în scopul de a contribui la punerea în aplicare coerentă și la timp a SES în interiorul UE și în afara granițelor sale în acele state care se angajează să respecte SES și să creeze un sistem de transport aerian eficient prin intermediul unor activități care reflectă sarcinile și responsabilitățile respective ale părților;

                  —

                  să faciliteze cooperarea civil-militară necesară privind managementul traficului aerian în SES;

                  —

                  să recunoască și să utilizeze expertiza Eurocontrol, inclusiv cooperarea civil-militară, pentru a sprijini UE în punerea în aplicare a SES și a altor politici conexe în special în domeniul mediului, inclusiv al schimbărilor climatice, precum și în domeniul cercetării și dezvoltării, pentru a îmbunătăți performanțele rețelei de management a traficului aerian european;

                  —

                  să recunoască valoarea Eurocontrol care va îndeplini, în continuare, după caz, activități și funcții de sprijin pentru punerea în aplicare a SES;

                  —

                  să stabilească cooperarea necesară pentru a sprijini și a facilita implicarea statelor care nu fac parte din UE în SES, în vederea extinderii punerii în aplicare a SES în afara UE și a aplicării progresive a cadrului legislativ al SES de către toate statele membre ale Eurocontrol;

                  —

                  să genereze sinergii și să evite suprapunerea cu activitățile realizate de AESA în ceea ce privește aspectele legate de siguranță din domeniul managementului traficului aerian și aspectele de mediu, inclusiv, dacă este cazul, prin elaborarea unor mecanisme de cooperare solide între AESA și Eurocontrol, luând în considerare responsabilitățile paneuropene ale Eurocontrol.

            3.   DOMENII DE COOPERARE

                  3.1.

                  Domeniile de cooperare reglementate de prezentul acord sunt cele necesare pentru punerea în aplicare a SES, inclusiv a SESAR, și a altor politici conexe ale UE, în special în domeniul mediului, inclusiv al schimbărilor climatice, și al politicilor de cercetare și dezvoltare legate de managementul traficului aerian.

                  3.2.

                  Cooperarea va aborda următoarele subiecte:

                              (a)

                              blocurile funcționale de spațiu aerian;

                              (b)

                              autoritățile naționale de supraveghere;

                              (c)

                              sprijin în domeniul siguranței managementului traficului aerian și a serviciilor de navigație aeriană, inclusiv sprijin acordat AESA, astfel cum se prevede la articolul 2;

                              (d)

                              cooperarea și coordonarea dintre sectorul civil și cel militar;

                              (e)

                              coordonarea internațională, în special cu OACI și cu statele care nu sunt părți la acord;

                              (f)

                              managementul traficului aerian și serviciile de comunicare/navigație/supraveghere, inclusiv în spațiu;

                              (g)

                              date și statistici privind transportul aerian;

                              (h)

                              probleme de mediu în domeniul aviației;

                              (i)

                              politica aeroportuară.

                  3.3.

                  Cooperarea poate viza alte subiecte, precum:

                              (a)

                              securitatea managementului traficului aerian;

                              (b)

                              politica în domeniul spectrului de frecvențe radio;

                              (c)

                              sisteme de aeronave fără pilot.

                  3.4.

                  Temele și modalitățile de cooperare sunt detaliate în anexele separate la prezentul acord.

            4.   FORME DE COOPERARE

                  4.1.

                  Acordul este pus în aplicare prin următoarele forme de cooperare:

                              (a)

                              oferirea de asistență reciprocă;

                              (b)

                              mecanisme pentru cooperare consolidată, mecanisme și birouri de legătură, precum și coordonarea studiilor și programelor și organizarea de activități comune;

                              (c)

                              mecanisme pentru colectarea și schimbul reciproc de informații, date și statistici, după caz;

                              (d)

                              coordonarea cooperării cu privire la chestiuni tehnice la nivel de lucru în cadrul OACI.

                  4.2.

                  În ceea ce privește aspectele militare ale SES, părțile trebuie să asigure utilizarea optimă a proceselor relevante de consultare a părților interesate.

                  4.3.

                  Coordonarea și facilitarea activităților de cooperare în temeiul prezentului acord se realizează în numele Eurocontrol de către agenția sa și în numele UE de Comisia Europeană. Eurocontrol poate sprijini, de asemenea, alte organisme ale UE, după caz, prin instrumente specifice, în vederea optimizării și integrării expertizei și a resurselor existente.

            5.   CONSULTARE ȘI INFORMARE

                  5.1.

                  Părțile se consultă periodic pentru a-și coordona pe deplin activitățile legate de prezentul acord. Fiecare parte informează cealaltă parte, fără a aduce atingere procedurilor lor respective de luare a deciziilor, cu privire la orice inițiativă relevantă pentru prezentul acord în domeniile de cooperare prevăzute la articolul 3 și care ar putea prezenta interes pentru cealaltă parte.

                  5.2.

                  Părțile fac schimb de informații care pot fi necesare pentru punerea în aplicare a prezentului acord, cu respectarea normelor lor în domeniu. Cu excepția cazurilor în care se prevede altfel, părțile nu dezvăluie informațiile schimbate în temeiul prezentului acord altor persoane decât angajaților lor sau persoanelor împuternicite oficial să gestioneze astfel de informații și nici nu le folosesc în scop comercial. Astfel de informații pot fi dezvăluite numai în măsura în care este necesar pentru punerea în aplicare a prezentului acord și numai în condiții de strictă confidențialitate.

                  5.3.

                  Organismele relevante ale părților se reunesc, dacă este necesar, pentru a face schimb de opinii.

            6.   CONFIDENȚIALITATE

                  6.1.

                  Părțile iau toate măsurile de precauție rezonabile necesare pentru a proteja împotriva divulgării neautorizate informațiile primite în temeiul prezentului acord și al anexelor la acesta. Atunci când furnizează informații celeilalte părți, o parte poate desemna elementele informației pe care dorește să le păstreze confidențiale.

                  6.2.

                  Părțile convin să asigure, în măsura impusă de normele lor respective, protecția informațiilor clasificate primite de la cealaltă parte în aplicarea prezentului acord.

                  6.3.

                  În special, sub rezerva respectării normelor lor respective, părțile nu divulgă informațiile considerate a fi protejate pe care le-au primit una de la cealaltă în temeiul prezentului acord. Astfel de informații trebuie să fie marcate în mod corespunzător în conformitate cu normele lor respective.

                  6.4.

                  Părțile convin, dacă este necesar, asupra modalităților de lucru în privința altor proceduri de protejare a informațiilor clasificate furnizate în temeiul prezentului acord. Astfel de proceduri includ posibilitatea ca fiecare parte să verifice ce măsuri de protecție au fost puse în aplicare de cealaltă parte.

            7.   GESTIONAREA ACORDULUI

                  7.1.

                  Se instituie un comitet mixt format din câte un reprezentant al fiecărei părți, care poate fi însoțit de observatori din statele membre ale părților și de experți. Comitetul mixt răspunde de derularea eficientă a acordului.

                  7.2.

                  Comitetul mixt se reunește cel puțin o dată pe an pentru a evalua și a examina aplicarea prezentului acord, iar reuniunea trebuie să fie organizată cu cele mai mici costuri. Fiecare parte poate solicita convocarea unei reuniuni a comitetului mixt în orice moment.

                  7.3.

                  Comitetul mixt poate examina orice aspect legat de derularea și punerea în aplicare a prezentului acord. În special, comitetul răspunde de:

                              (a)

                              soluționarea oricărei probleme care decurge din aplicarea și implementarea prezentului acord;

                              (b)

                              examinarea modalităților de consolidare a aplicării prezentului acord și formularea de recomandări către părți în vederea modificării acestuia, dacă este cazul;

                              (c)

                              identificarea de noi subiecte de cooperare;

                              (d)

                              adoptarea și modificarea anexelor și a modalităților de lucru care vizează domeniul de aplicare al prezentului acord;

                              (e)

                              soluționarea oricăror diferende sau dispute legate de interpretarea sau aplicarea prezentului acord.

                  7.4.

                  Comitetul mixt funcționează pe baza acordului dintre reprezentanții fiecărei părți.

                  7.5.

                  Comitetul mixt adoptă propriul său regulament intern.

            8.   FINANȚARE

                  8.1.

                  Partea care solicită celeilalte părți să efectueze activități de sprijin în temeiul prezentului acord asigură finanțarea acestor activități.

                  8.2.

                  Aspectele financiare referitoare la cooperarea în temeiul prezentului acord se definesc în conformitate cu normele aplicabile bugetelor respective ale părților. Părțile încheie acorduri separate, dacă este cazul.

            9.   RELAȚII EXTERNE ȘI COOPERARE

                  9.1.

                  Fiecare parte informează cealaltă parte cu privire la activitățile sale care au o dimensiune internațională într-un domeniu relevant pentru prezentul acord care ar putea fi de interes pentru cealaltă parte.

                  9.2.

                  Ori de câte ori este cazul, o parte poate consulta cealaltă parte cu privire la orice aspecte pertinente pentru activitățile sale internaționale.

            10.   SOLUȚIONAREA DISPUTELOR

                  10.1.

                  Părțile depun toate eforturile posibile pentru a soluționa eventualele diferende între ele care rezultă din cooperarea în temeiul prezentului acord.

                  10.2.

                  În cazul în care diferendele nu sunt rezolvate, oricare dintre părți poate aduce diferendul în atenția comitetului mixt, care se va consulta în această privință în vederea soluționării acestuia prin negociere.

            11.   SCHIMB DE PERSONAL
      Sub rezerva respectării normelor și procedurilor lor respective, părțile pot face schimb și pot detașa personal pentru a exercita activitățile descrise în prezentul acord sau în anexele la acesta. Toate schimburile de personal sunt în conformitate cu termenii și condițiile convenite între părți.
      12.   ANEXE
      Anexele la prezentul acord sunt o parte integrantă a acestuia.
      13.   INTRARE ÎN VIGOARE ȘI REZILIERE

                  13.1.

                  Până la intrarea sa în vigoare, prezentul acord se aplică cu titlu provizoriu de la data semnării sale.

                  13.2.

                  Prezentul acord intră în vigoare la data la care părțile se informează reciproc, în scris, că procedurile lor interne necesare pentru intrarea în vigoare a acordului au fost îndeplinite. Prezentul acord rămâne în vigoare până la rezilierea sa.

                  13.3.

                  Prezentul acord poate fi reziliat în orice moment de oricare dintre părți. Rezilierea se efectuează printr-o notificare prealabilă de șase luni adresată în scris celeilalte părți, cu excepția cazului în care notificarea rezilierii este retrasă, prin acordul comun al ambelor părți, înainte de expirarea acestei perioade.

         Întocmit la Bruxelles,

               Pentru Uniunea Europeană

               Pentru Organizația Europeană pentru Siguranța Navigației Aeriene


title: 2011/469/UE: Decizia Parlamentului European și a Consiliului din 6 iulie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/022 DK/LM Glasfiber din Danemarca)

text:
               27.7.2011

               RO

               Jurnalul Oficial al Uniunii Europene

               L 195/53

         DECIZIA PARLAMENTULUI EUROPEAN ȘI A CONSILIULUI
   din 6 iulie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/022 DK/LM Glasfiber din Danemarca)
   (2011/469/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor majore din structura comerțului mondial, cauzate de globalizare, și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 7 iulie 2010, Danemarca a depus o cerere de mobilizare a FEG în legătură cu disponibilizările din întreprinderea LM Glasfiber, iar până la 3 februarie 2011 a transmis informații suplimentare. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 6 247 415 EUR.

               (5)

               Prin urmare, ar trebui mobilizat FEG pentru a se acorda o contribuție financiară ca răspuns la cererea depusă de Danemarca,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 6 247 415 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 6 iulie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2009/728/CE: Decizia Comisiei din 30 septembrie 2009 privind prelungirea nelimitată a recunoașterii comunitare acordate Registrului Naval Polonez (Text cu relevanță pentru SEE)

text:
               1.10.2009

               RO

               Jurnalul Oficial al Uniunii Europene

               L 258/34

      DECIZIA COMISIEI

   din 30 septembrie 2009
   privind prelungirea nelimitată a recunoașterii comunitare acordate Registrului Naval Polonez
   (Text cu relevanță pentru SEE)
   (2009/728/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor (1), în special articolul 15,
   întrucât:

               (1)

               Prin Decizia 2006/660/CE (2), Comisia a acordat Registrului Naval Polonez o recunoaștere limitată pentru o perioadă de trei ani. Această recunoaștere se acordă unor organizații cunoscute ca societăți de clasificare, care îndeplinesc toate criteriile, altele decât cele prevăzute la punctele 2 și 3 din secțiunea A „Criterii minime generale” din anexa la Directiva 94/57/CE a Consiliului din 22 noiembrie 1994 privind normele și standardele comune pentru organismele cu rol de inspecție și control al navelor, precum și pentru activitățile în domeniu ale administrațiilor maritime (3). Efectele acestei recunoașteri sunt limitate la Republica Cehă, Cipru, Lituania, Malta, Polonia și Republica Slovacă.

               (2)

               Comisia a evaluat Registrul Naval Polonez în conformitate cu articolul 11 alineatul (3) din Directiva 94/57/CE. Evaluarea a avut la bază rezultatele a patru misiuni de anchetă desfășurate în 2007 de experți ai Agenției Europene pentru Siguranță Maritimă în conformitate cu articolul 2 litera (b) punctul (iii) din Regulamentul (CE) nr. 1406/2002 al Parlamentului European și al Consiliului (4). Administrațiile cehă, cipriotă, lituaniană, malteză, poloneză și slovacă au fost invitate să ia parte la evaluare. De asemenea, Comisia a luat în considerare concluziile altor două inspecții desfășurate în aprilie și mai 2009 de către Agenția Europeană pentru Siguranță Maritimă având drept scop examinarea activităților Registrului Naval Polonez în ceea ce privește supervizarea unor noi construcții navale și verificarea măsurilor corective implementate de Registrul Naval Polonez ca răspuns la evaluarea Comisiei.

               (3)

               Atunci când au fost identificate deficiențe, Registrul Naval Polonez a implementat cu promptitudine, în majoritatea cazurilor, măsuri corective corespunzătoare și suficiente. Deficiențele reperate vizează, în principal, implementarea normelor și procedurilor organizației în cauză, în special în ceea ce privește controlul calității șantierelor navale și verificarea noilor construcții, formarea și calificarea inspectorilor și transferurile de clasă. Prin urmare, Registrului Naval Polonez i-a fost adresată invitația de a implementa măsuri corective suplimentare în acest sens. În pofida gravității lor, aceste deficiențe nu justifică în prezent punerea în discuție a calității globale a principalelor sisteme și mecanisme de control ale organizației.

               (4)

               Între timp, Regulamentul (CE) nr. 391/2009 a intrat în vigoare. Acest regulament prevede că organizațiile care, la data intrării sale în vigoare, beneficiau deja de recunoaștere în conformitate cu Directiva 94/57/CE, își vor păstra recunoașterea. Aceste recunoașteri trebuie examinate de Comisie până la data de 17 iunie 2010, cu scopul de a decide dacă limitările urmează să fie înlocuite sau eliminate.

               (5)

               Informațiile puse la dispoziția Comisiei pe baza evaluării și a inspecțiilor efectuate demonstrează că Registrul Naval Polonez respectă în general cerințele și obligațiile stabilite de Regulamentul (CE) nr. 391/2009 pentru toate tipurile de schimburi comerciale și pentru toate tipurile de nave.

               (6)

               Pe baza ultimelor informații publicate în Memorandumul de înțelegere de la Paris privind controlul statului de port, care vizează inspecțiile desfășurate de părțile semnatare până în 2008, rata de reținere a navelor din motive legate de certificatele care le-au fost furnizate de Registrul Naval Polonez în perioada 2006-2008 a rămas la 0,77 % din numărul total de inspecții, în timp ce rata medie pentru organizațiile recunoscute a fost de 0,34 %.

               (7)

               Prelungirea recunoașterii comunitare a Registrului Naval Polonez trebuie să intre în vigoare la 29 septembrie 2009 pentru a asigura continuitatea recunoașterii.

               (8)

               Măsurile prevăzute de prezenta decizie sunt conforme cu avizul Comitetului pentru siguranța maritimă și prevenirea poluării de către nave (COSS) instituit prin articolul 12 din Regulamentul (CE) nr. 391/2009,

         DECIDE:
   Articolul 1
   Recunoașterea comunitară a Registrului Naval Polonez se prelungește nelimitat începând cu 29 septembrie 2009.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 30 septembrie 2009.

            Pentru Comisie

         Antonio TAJANI

            Vicepreședinte

      (1)  JO L 131, 28.5.2009, p. 11.

      (2)  JO L 272, 3.10.2006, p. 17.

      (3)  JO L 319, 12.12.1994, p. 20.

      (4)  JO L 208, 5.8.2002, p. 1.


title: Decizia Consiliului din 24 septembrie 2012 privind reînnoirea Consiliului de administrație al Centrului European pentru Dezvoltarea Formării Profesionale

text:
               12.10.2012

               RO

               Jurnalul Oficial al Uniunii Europene

               C 308/5

         DECIZIA CONSILIULUI
   din 24 septembrie 2012
   privind reînnoirea Consiliului de administrație al Centrului European pentru Dezvoltarea Formării Profesionale
   2012/C 308/04
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de guvernul elen,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada 18 septembrie 2012-17 septembrie 2015.

               (2)

               Membrii Consiliului de administrație al centrului trebuie numiți pentru o perioadă de trei ani,

         DECIDE:
   Articol unic
   Următoarea persoană este numită în calitate de membru al Consiliului de administrație al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2015:

      REPREZENTANT AL GUVERNULUI:

               Grecia

               Dl Dimitrios V. SKIADAS

      Adoptată la Bruxelles, 24 septembrie 2012.

            Pentru Consiliu

            Președintele

         S. ALETRARIS

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


Anunţ juridic important

|

32007D0075

Decizia 2007/75/CE a Comisiei din 22 decembrie 2006

Jurnalul Oficial L 032 , 06/02/2007 p. 0025 - 0025 Jurnalul Oficial L 032 , 06/02/2007 p. 0189 - 0191

		Decizia Comisieidin 22 decembrie 2006de stabilire a unui grup de experți privind prețurile de transfer(2007/75/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Studiul despre "Impozitarea societăților comerciale pe piața internă" [1], elaborat de către serviciile Comisiei, a pus în evidență importanța crescândă a problemelor fiscale pe care le ridică prețurile de transfer în cadrul pieței interne.(2) În comunicarea sa intitulată "Spre o piață internă fără bariere fiscale – o strategie pentru a oferi întreprinderilor o bază de impozitare consolidată a impozitului pe profit pentru activitățile acestora în Uniunea Europeană" [2], Comisia a recunoscut necesitatea de a recurge la expertiza specialiștilor în domeniul prețurilor de transfer.(3) În 2002, a fost instituit, în mod informal, "Forumul comun al Uniunii Europene cu privire la prețurile de transfer".(4) De la instituirea sa, "Forumul comun al Uniunii Europene cu privire la prețurile de transfer" reprezintă un forum de discuții util între statele membre și sectorul privat, ceea ce a determinat Comisia să propună două coduri de conduită care au fost adoptate ulterior de către statele membre în cadrul Consiliului.(5) Având în vedere experiența pozitivă a forumului și necesitatea continuă a Comisiei de a dispune de un asemenea organism, continuarea activității acestui forum ar trebui prevăzută într-un act formal. Prin urmare, este necesar să se stabilească un grup de experți în domeniul prețurilor de transfer și să se definească sarcinile și structura acestuia.(6) Grupul de experți privind prețurile de transfer ar trebui să fie format din experți din sectorul public și din sectorul privat în domeniul prețurilor de transfer.(7) Grupul de experți privind prețurile de transfer ar trebui să sprijine și să consilieze Comisia cu privire la aspectele fiscale legate de prețurile de transfer.(8) Ar trebui să se prevadă norme privind divulgarea informațiilor de către membrii grupului, fără a aduce atingere dispozițiilor în materie de securitate anexate la regulamentul de procedură al Comisiei prin Decizia 2001/844/CE, CECO, Euratom [3].(9) Datele cu caracter personal privind membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [4].(10) Este oportun să se stabilească durata de aplicare a prezentei decizii. Comisia va examina în timp util posibilitatea unei prelungiri,DECIDE:Articolul 1Grupul de experți privind prețurile de transferSe instituie un grup de experți privind prețurile de transfer, denumit în continuare "grupul", cu efect de la 1 martie 2007.Grupul este denumit "Forumul comun al Uniunii Europene privind prețurile de transfer".Articolul 2MisiuneMisiunea grupului este următoarea:- să creeze o platformă unde experții întreprinderilor și ai administrațiilor fiscale naționale să poată discuta probleme legate de prețurile de transfer care constituie obstacole pentru activitățile comerciale transfrontaliere din cadrul Comunității;- să consilieze Comisia cu privire la aspectele fiscale legate de prețurile de transfer;- să sprijine Comisia în găsirea unor soluții practice, compatibile cu principiile OCDE [5], pentru a realiza o aplicare mai uniformă a normelor privind prețurile de transfer în cadrul Comunității.Articolul 3Consultare(1) Comisia poate consulta grupul cu privire la orice aspect legat de prețurile de transfer.(2) Președintele grupului poate consilia Comisia cu privire la necesitatea consultării grupului asupra unui aspect specific.Articolul 4Componență – Numire(1) Grupul este compus din cel mult 43 de membri, astfel:(a) un reprezentant din fiecare stat membru;(b) cel mult 15 reprezentanți din sectorul privat;(c) un președinte.(2) Membrii care reprezintă statele membre sunt numiți de către autoritățile naționale competente. Acești membri sunt funcționari publici care se ocupă de aspecte legate de prețurile de transfer.(3) Membrii din sectorul privat sunt numiți de către Comisie dintre specialiști cu experiență și competență în domeniul prețurilor de transfer.(4) Candidații considerați apți, dar care nu sunt numiți, pot fi înscriși pe o listă de rezervă pe care Comisia o poate folosi pentru numirea unor supleanți.(5) Membrii din sectorul privat sunt numiți cu titlu personal și consiliază Comisia independent de orice influență exterioară.(6) Aceștia informează Comisia, în timp util, cu privire la orice conflict de interese care le-ar putea compromite obiectivitatea.(7) Comisia numește, de asemenea, un președinte.(8) Membrii grupului sunt numiți pentru un mandat cu durata de 2 ani, care poate fi reînnoit. Aceștia rămân în funcție până la înlocuirea lor sau până la sfârșitul mandatului lor.(9) Membrii pot fi înlocuiți pentru durata rămasă a mandatului într-unul din următoarele cazuri:(a) atunci când demisionează;(b) atunci când nu mai pot contribui în mod eficace la lucrările grupului;(c) atunci când nu respectă articolul 287 din tratat;(d) atunci când, contrar alineatului (5), nu sunt independenți de orice influență exterioară;(e) atunci când, contrar alineatului (6), nu au informat Comisia, în timp util, cu privire la un conflict de interese.(10) Numele membrilor numiți cu titlu personal se publică pe pagina de internet a Direcției Generale Impozitare și Uniunea Vamală. Numele membrilor sunt colectate, prelucrate și publicate în conformitate cu Regulamentul (CE) nr. 45/2001.Articolul 5Funcționare(1) Cu acordul Comisiei, grupul poate institui subgrupuri pentru a examina aspecte specifice, pe baza unui mandat stabilit de grup. Aceste subgrupuri sunt dizolvate odată cu îndeplinirea mandatului lor.(2) Reprezentantul Comisiei poate invita experții sau observatorii care au competențe specifice într-un domeniu înscris pe ordinea de zi să participe la lucrările grupului, la deliberările sau la lucrările unui subgrup, în cazul în care Comisia consideră că acest lucru este necesar sau util.În special, pot fi invitați în calitate de observatori reprezentanții țărilor candidate și din cadrul Secretariatului OCDE.(3) Informațiile obținute prin participarea la deliberări sau la lucrările grupului sau ale unui subgrup nu pot fi divulgate, în cazul în care Comisia consideră că aceste informații se referă la aspecte confidențiale.(4) Grupul și subgrupurile acestuia se reunesc, în mod obișnuit, la unul dintre sediile Comisiei, în conformitate cu procedurile și calendarul stabilit de aceasta. Comisia asigură serviciile de secretariat.(5) Funcționarii Comisiei interesați pot participa la aceste reuniuni.(6) Grupul își adoptă regulamentul de procedură pe baza modelului regulamentului de procedură adoptat de către Comisie.(7) Serviciile Comisiei pot publica sau afișa pe Internet [6], în limba originală a documentului în cauză, orice rezumat, concluzie, concluzie parțială sau document de lucru al grupului.Articolul 6Rambursarea cheltuielilorComisia rambursează cheltuielile de călătorie și, după caz, cheltuielile de ședere pentru membri, experți și observatori legate de activitățile grupului, în conformitate cu normele Comisiei privind rambursarea pentru experții externi.Membrii, experții și observatorii nu sunt remunerați pentru serviciile pe care le prestează.Cheltuielile reuniunilor se rambursează în limitele bugetului anual alocat grupului de către serviciile competente ale Comisiei.Articolul 7ExpirarePrezenta decizie expiră la 31 martie 2011.Adoptată la Bruxelles, 22 decembrie 2006.Pentru ComisieLászló KovácsMembru al Comisiei[1] SEC(2001) 168123.10.2001.[2] COM(2001) 582 final, 23.10.2001.[3] JO L 317, 3.12.2001, p. 1.[4] JO L 8, 12.1.2001, p. 1.[5] Principiile OCDE cu privire la prețurile de transfer pentru întreprinderile multinaționale și administrațiile fiscale, adoptate în iulie 1995.[6] http://ec.europa.eu/taxation_customs/taxation/company_tax/transfer_pricing/forum/index_en.htm--------------------------------------------------


title: Decizia (UE, Euratom) 2016/883 a Comisiei din 31 mai 2016 privind normele de punere în aplicare pentru măsurile standard de securitate, nivelurile de alertă și gestionarea situațiilor de criză în cadrul Comisiei, în temeiul articolului 21 din Decizia (UE, Euratom) 2015/443 privind securitatea în cadrul Comisiei

text:
               3.6.2016

               RO

               Jurnalul Oficial al Uniunii Europene

               L 146/25

         DECIZIA (UE, Euratom) 2016/883 A COMISIEI
   din 31 mai 2016
   privind normele de punere în aplicare pentru măsurile standard de securitate, nivelurile de alertă și gestionarea situațiilor de criză în cadrul Comisiei, în temeiul articolului 21 din Decizia (UE, Euratom) 2015/443 privind securitatea în cadrul Comisiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (1), în special articolul 21,
   întrucât:

               (1)

               Obiectivul normelor de punere în aplicare pentru măsurile standard de securitate, nivelurile de alertă și gestionarea situațiilor de criză este de a asigura nivelurile adecvate de protecție a integrității fizice a persoanelor, a incintelor sau a altor active, în mod proporțional cu riscurile identificate, precum și de a obține, în timp util, rezultate eficiente în materie de securitate.

               (2)

               Sistemul nivelurilor de alertă de securitate al Comisiei, introdus prin Decizia 2007/65/CE a Comisiei (2), trebuie revizuit și simplificat pentru a constitui un răspuns mai flexibil și mai eficace la amenințările la adresa securității.

               (3)

               Înființarea Serviciului European de Acțiune Externă (SEAE), cu statut de organism al Uniunii autonom din punct de vedere funcțional, impune modificarea normelor actuale privind nivelurile de alertă în ceea ce privește obligația de diligență față de personalul Comisiei. SEAE este responsabil pentru securitatea și siguranța incintelor Delegației Uniunii Europene și ale personalului care lucrează în acestea.

               (4)

               Prezenta decizie face obiectul unei decizii a Comisiei prin care este abilitat membrul Comisiei responsabil cu securitatea, în deplină conformitate cu regulamentul intern de procedură, astfel cum se prevede la articolul 21 din Decizia (UE, Euratom) 2015/443.

               (5)

               Prin urmare, Decizia 2007/65/CE ar trebui abrogată,

         ADOPTĂ PREZENTA DECIZIE:
   CAPITOLUL 1

      DISPOZIȚII GENERALE

   Articolul 1
   Definiție
   Pe lângă definițiile prevăzute la articolul 1 din Decizia (UE, Euratom) 2015/443, se aplică următoarea definiție:

               „nivel de alertă” înseamnă o serie de măsuri de securitate menite să ofere un nivel specific de protecție a integrității fizice a persoanelor, a incintelor sau a altor active din cadrul Comisiei, în mod proporțional cu amenințările la adresa securității.

         Articolul 2
   Obiect și domeniu de aplicare
   (1)   Prezenta decizie stabilește măsurile corespunzătoare nivelurilor de alertă, în conformitate cu Decizia (UE, Euratom) 2015/443, pentru a anticipa sau a răspunde la amenințările și incidentele care afectează securitatea în cadrul Comisiei, precum și măsurile necesare pentru gestionarea situațiilor de criză.
   (2)   În incintele Comisiei se aplică un sistem de securitate care cuprinde măsuri standard de securitate și trei niveluri de alertă. Măsurile standard de securitate și nivelurile de alertă sunt identificate prin coduri de culoare: „ALB” corespunde măsurilor standard de securitate; „GALBEN”, „PORTOCALIU” și „ROȘU” corespund unor niveluri de amenințare sporită.
   (3)   Prezenta decizie se aplică tuturor departamentelor Comisiei și în toate incintele acesteia situate în interiorul și în afara Uniunii Europene, sub rezerva responsabilităților prevăzute la articolul 4.
   Articolul 3
   Niveluri de alertă
   (1)   În cazul în care nu s-a identificat o amenințare sau un incident care să afecteze integritatea fizică a persoanelor, a incintelor sau a altor active din cadrul Comisiei, se aplică măsurile standard de securitate, corespunzătoare nivelului „ALB”. Acestea sunt utilizate zilnic și sunt destinate să asigure un nivel adecvat de securitate.
   (2)   În cazul în care există amenințări sau se produce un incident ce afectează integritatea fizică a persoanelor, a incintelor ori a altor active, care pot avea un efect negativ asupra Comisiei sau a funcționării acesteia, se aplică nivelul de alertă „GALBEN”.
   (3)   În cazul în care există amenințări care afectează integritatea fizică a persoanelor, a incintelor sau a altor active, iar aceste amenințări vizează în mod specific Comisia sau funcționarea acesteia, chiar dacă nu s-a identificat o anumită țintă sau un anumit moment de atac, se aplică nivelul de alertă „PORTOCALIU”.
   (4)   În cazul în care există amenințări indicând un atac iminent care afectează integritatea fizică a persoanelor, a incintelor sau a altor active, iar aceste amenințări vizează în mod specific Comisia sau funcționarea acesteia, se aplică nivelul de alertă „ROȘU”.
   Articolul 4
   Responsabilități
   (1)   Membrul Comisiei responsabil cu securitatea:

               (a)

               decide, în consultare cu alte instituții europene și cu alte entități europene relevante, modificarea nivelului de alertă;

               (b)

               decide, la consilierea Direcției Generale Resurse Umane și Securitate, măsurile specifice corespunzătoare nivelului de alertă care trebuie puse în aplicare, având în vedere situația curentă în materie de securitate, și măsurile suplimentare care trebuie adoptate;

               (c)

               îi informează pe președintele și pe ceilalți membri ai Comisiei cu privire la orice decizie luată în temeiul prezentului articol.

         (2)   Direcția Generală Resurse Umane și Securitate:

               (a)

               este responsabilă de punerea în aplicare a prezentei decizii în incintele Comisiei situate în statele membre ale Uniunii Europene;

               (b)

               asigură legătura cu serviciile externe, astfel cum se prevede la articolul 18 alineatul (2) din Decizia (UE, Euratom) 2015/443, în cazul unor amenințări sau incidente care afectează integritatea fizică a persoanelor, a incintelor sau a altor active din cadrul Comisiei;

               (c)

               în caz de urgență, ia deciziile prevăzute la alineatul (1) literele (a) și (b). Cât mai curând posibil după luarea măsurilor respective, Direcția Generală Resurse Umane și Securitate îl informează pe membrul Comisiei responsabil cu securitatea cu privire la măsurile luate și la motivele care stau la baza acestora;

               (d)

               monitorizează în permanență amenințările și riscurile legate de securitate.

         (3)   Direcția Generală Ajutor Umanitar și Protecție Civilă este responsabilă de punerea în aplicare a prezentei decizii în toate birourile sale situate în țări terțe.
   (4)   Direcția Generală Comunicare este responsabilă de punerea în aplicare a prezentei decizii în reprezentanțele Comisiei și în reprezentanțele regionale.
   (5)   Direcția Generală Centrul Comun de Cercetare este responsabilă de punerea în aplicare a prezentei decizii în incintele Centrului Comun de Cercetare al Comisiei.
   (6)   Direcțiile generale enumerate mai sus pot lua măsuri de securitate suplimentare în caz de urgență, în conformitate cu prezenta decizie și cu Decizia (UE, Euratom) 2015/443. Direcția Generală Resurse Umane și Securitate este informată fără întârziere cu privire la aceste măsuri.
   Articolul 5
   Măsuri
   (1)   Direcția Generală Resurse Umane și Securitate adoptă și pune în aplicare măsurile de securitate în conformitate cu Decizia (UE, Euratom) 2015/443. Direcția Generală Resurse Umane și Securitate întocmește și pune în aplicare o listă neexhaustivă de măsuri.
   (2)   Măsurile corespunzătoare nivelurilor de alertă sunt în strictă conformitate cu Decizia (UE, Euratom) 2015/443. Nivelurile de alertă sunt definite în strânsă colaborare cu serviciile competente ale altor instituții europene și ale altor entități relevante ale Uniunii, precum și cu statele membre care găzduiesc incinte ale Comisiei.
   (3)   Nivelurile de alertă sunt reprezentate în spațiile publice printr-un sistem de semnalizare bazat pe un cod al culorilor, culoarea fiind diferită în funcție de nivelul de alertă.
   (4)   Măsurile de securitate corespunzătoare nivelului „ALB” sunt prezentate în detaliu într-o notificare de securitate în deplină conformitate cu articolul 21 alineatul (2) din Decizia (UE, Euratom) 2015/443.
   CAPITOLUL 2

      DISPOZIȚII DIVERSE ȘI DISPOZIȚII FINALE

   Articolul 6
   Transparență
   Prezenta decizie este adusă la cunoștința personalului Comisiei și a tuturor persoanelor cărora li se aplică.
   Articolul 7
   Abrogare
   Decizia 2007/65/CE se abrogă.
   Articolul 8
   Intrarea în vigoare
   Prezenta decizie intră în vigoare în ziua următoare publicării sale în Jurnalul Oficial al Uniunii Europene.

      Adoptată la Bruxelles, 31 mai 2016.

            Pentru Comisie,

            pentru președinte

         Kristalina GEORGIEVA

            Vicepreședinte

      (1)  JO L 72, 17.3.2015, p. 41.

      (2)  Decizia 2007/65/CE a Comisiei din 15 decembrie 2006 de instituire a măsurilor de securitate standard și a nivelurilor de alertă ale Comisiei și de modificare a regulamentului său de procedură în ceea ce privește procedurile operaționale de gestionare a situațiilor de criză (JO L 32, 6.2.2007, p. 144).


title: Decizia Consiliului din 3 decembrie 2001 privind încheierea unui Protocol adițional de adaptare a aspectelor comerciale ale Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, pentru a ține seama de rezultatele negocierilor dintre părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor de vinuri, precum și recunoașterea, protecția și controlul reciproc al denumirilor de băuturi spirtoase și de băuturi aromatizate

text:
Anunţ juridic important

|

32001D0916

Jurnalul Oficial L 342 , 27/12/2001 p. 0006 - 0008 ediţie specială în limba cehă capitol 11 volum 40 p. 12  - 14 ediţie specială în limba estonă capitol 11 volum 40 p. 12  - 14 ediţie specială în limba maghiară capitol 11 volum 40 p. 12  - 14 ediţie specială în limba lituaniană capitol 11 volum 40 p. 12  - 14 LV.ES capitol 11 volum 40 p. 12  - 14 MT.ES capitol 11 volum 40 p. 12  - 14 PL.ES capitol 11 volum 40 p. 12  - 14 SK.ES capitol 11 volum 40 p. 12  - 14 ediţie specială în limba slovenă capitol 11 volum 40 p. 12  - 14

		20011203Decizia Consiliuluidin 3 decembrie 2001privind încheierea unui Protocol adițional de adaptare a aspectelor comerciale ale Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, pentru a ține seama de rezultatele negocierilor dintre părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor de vinuri, precum și recunoașterea, protecția și controlul reciproc al denumirilor de băuturi spirtoase și de băuturi aromatizate(2001/916/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză și cu articolul 300 alineatul (4),având în vedere propunerea Comisiei,întrucât:(1) Acordul de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, denumit în continuare "Acordul de stabilizare și de asociere", a fost parafat la data de 24 noiembrie 2000 și semnat prin schimb de scrisori la 9 aprilie 2001, la Luxemburg. Articolul 27 alineatul (4) din Acordul de stabilizare și de asociere prevede că regimul comercial aplicabil vinurilor și produselor spirtoase urmează a fi stabilit.(2) În conformitate cu directivele adoptate de Consiliu la data de 11 martie 1998, Comisia și Fosta Republică Iugoslavă a Macedoniei au ajuns, la data de 20 iunie 2001, la un acord privind noile concesii comerciale reciproce pentru anumite vinuri, precum și recunoașterea, protecția și controlul reciproc a denumirilor de vinuri și a denumirilor de băuturi spirtoase. Pentru a asigura coerența întregului proces de stabilizare, rezultatul acestor negocieri trebuie integrat în Acordul de stabilizare și de asociere sub forma unui protocol adițional.(3) Comisia, asistată de Comitetul Codului Vamal instituit prin articolul 248a din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [1], ar trebui să ia toate măsurile necesare pentru adoptarea regulamentelor de aplicare a concesiilor comerciale preferențiale prevăzute pentru anumite vinuri, fără a aduce atingere articolului 62 din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [2]. Comisia va aduce regulamentelor de aplicare modificările și adaptările tehnice care ar putea fi necesare ca urmare a încheierii unor noi acorduri preferențiale, protocoale, schimburi de scrisori sau alte acte încheiate între Comunitatea Europeană și Fosta Republică Iugoslavă a Macedoniei sau în urma unor modificări aduse Nomenclaturii Combinate sau codurilor TARIC.(4) Pentru a facilita punerea în aplicare a anumitor dispoziții ale protocolului, Comisia trebuie autorizată să aprobe, în numele Comunității, deciziile de modificare a listelor și a protocoalelor la Acordul privind recunoașterea, protecția și controlul reciproc al denumirilor de vinuri (anexa II la protocol) și la Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate (anexa III la protocol). În aceste acțiuni, Comisia trebuie asistată, pe de o parte, de Comitetul de gestionare a vinurilor instituit prin articolul 74 din Regulamentul (CE) nr. 1493/1999 și, respectiv, pe de altă parte, de Comitetul de aplicare pentru băuturile spirtoase instituit prin articolul 13 din Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase [3] și de Comitetul de aplicare pentru băuturile aromatizate instituit prin articolul 12 din Regulamentul (CEE) nr. 1601/1991 al Consiliului din 10 iunie 1991 de stabilire a normelor generale privind definirea, desemnarea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole [4].(5) Trebuie adoptate măsurile necesare pentru punerea în aplicare a prezentei decizii în conformitate cu Decizia 1999/468/CE a Consiliului din 28 iunie 1999 de stabilire a procedurilor pentru exercitarea competențelor de executare conferite Comisiei [5],DECIDE:Articolul 1Protocolul adițional de adaptare a aspectelor comerciale din Acordul de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, pentru a ține seama de rezultatele negocierilor între părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor de vinuri, precum și recunoașterea, protecția și controlul reciproc al denumirilor de băuturi spirtoase și de băuturi aromatizate (denumit în continuare "protocolul") se aprobă în numele Comunității.Textul protocolului este atașat la prezenta decizie.Articolul 2(1) Președintele Consiliului este autorizat să desemneze persoana abilitată să semneze protocolul, în numele Comunității, pentru a exprima consimțământul Comunității de a fi obligată de dispozițiile protocolului.(2) Președintele Consiliului notifică, în numele Comunității, aprobarea prevăzută la articolul 3 din protocolul menționat.Articolul 3Comisia, în conformitate cu procedura prevăzută la articolul 4 alineatul (2) din prezenta decizie, fără a aduce atingere articolului 62 din Regulamentul (CE) nr. 1493/1999, adoptă dispozițiile privind aplicarea contingentelor tarifare pentru anumite vinuri prevăzute în anexa I la protocol, precum și modificările și adaptările tehnice care ar putea fi necesare ca urmare a unor modificări ale codurilor Nomenclaturii Combinate sau ale subdiviziunilor TARIC sau în urma încheierii unor noi acorduri, protocoale, schimburi de scrisori sau alte acte între Comunitatea Europeană și Fosta Republică Iugoslavă a Macedoniei.Articolul 4(1) Comisia este asistată de Comitetul Codului Vamal instituit prin articolul 248a din Regulamentul (CEE) nr. 2913/92.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE este fixată la trei luni.(3) Comitetul își adoptă regulamentul de procedură.Articolul 5(1) Poziția Comunității cu privire la deciziile Comitetului de stabilizare și de asociere privind stabilirea listelor cu denumirile protejate, prevăzute la articolul 4 alineatul (7) și la articolul 14 alineatul (2) litera (a) din Acordul privind recunoașterea, protecția și controlul reciproc al denumirilor de vinuri, este stabilită de către Consiliu, care hotărăște cu majoritate calificată, la propunerea Comisiei.(2) Fără a aduce atingere alineatului (1), în sensul articolelor 13 și 14 din acordul privind recunoașterea, protecția și controlul reciproc al denumirilor de vinuri, Comisia încheie actele necesare de modificare a listelor și a protocolului la acord, în conformitate cu procedura prevăzută la articolul 6 alineatul (2) din prezenta decizie. În toate celelalte cazuri care intră sub incidența articolelor menționate, poziția Comunității este stabilită și prezentată de către Comisie.Articolul 6(1) Comisia este asistată de Comitetul de gestionare a vinurilor instituit prin articolul 74 din Regulamentul (CE) nr. 1493/1999.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE este fixată la o lună.(3) Comitetul își adoptă regulamentul de procedură.Articolul 7(1) Poziția Comunității cu privire la deciziile Comitetului de stabilizare și de asociere privind stabilirea listelor cu denumirile protejate, prevăzute la articolul 4 alineatul (5) și la articolul 14 alineatul (2) litera (a) din Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate, este stabilită de către Consiliu, care hotărăște cu majoritate calificată, la propunerea Comisiei.(2) Fără a aduce atingere alineatului (1), în sensul articolelor 13 și 14 din Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate, Comisia încheie actele necesare de modificare a listelor și a protocolului la acord, în conformitate cu procedura prevăzută la articolul 8 alineatul (2) din prezenta decizie. În toate celelalte cazuri care intră sub incidența articolelor menționate, poziția Comunității este stabilită și prezentată de către Comisie.Articolul 8(1) Comisia este asistată de Comitetul de aplicare pentru băuturi spirtoase și băuturi aromatizate instituit prin articolul 13 din Regulamentul (CEE) nr. 1576/89 și de Comitetul de aplicare pentru vinurile aromatizate, băuturile aromatizate pe bază de vin și cocteilurile aromatizate din produse vitivinicole instituit prin articolul 12 din Regulamentul (CEE) nr. 1601/91 al Consiliului.(2) În cazul în care se face trimitere la prezentul alineat, se aplică articolele 5 și 7 din Decizia 1999/468/CE.Perioada prevăzută la articolul 5 alineatul (6) din Decizia 1999/468/CE este fixată la o lună.(3) Comitetele își adoptă regulamentele de procedură.Articolul 9Prezenta decizie se publică în Jurnalul Oficial al Comunităților Europene.Adoptată la Bruxelles, 3 decembrie 2001.Pentru ConsiliuPreședinteleF. Vandenbroucke[1] JO L 302, 19.10.1992, p. 1. Regulament astfel cum a fost modificat ultima dată prin Regulamentul (CE) nr. 2700/2000 (JO L 311, 12.12.2000, p. 17).[2] JO L 179, 14.7.1999, p. 1. Regulament astfel cum a fost modificat ultima dată prin Regulamentul (CE) nr. 2826/2000 (JO L 328, 23.12.2000, p. 2).[3] JO L 160, 12.6.1989, p. 1. Regulament astfel cum a fost modificat ultima dată prin Regulamentul (CE) nr. 3378/1994 al Parlamentului European și al Consiliului (JO L 366, 31.12.1994, p. 1).[4] JO L 149, 14.6.1991, p. 1. Regulament astfel cum a fost modificat ultima dată prin Regulamentul (CE) nr. 2061/96 al Parlamentului European și al Consiliului (JO L 277, 30.10.1996, p. 1).[5] JO L 184, 17.7.1999, p. 23.--------------------------------------------------


title: 2009/375/CE: Decizia Comisiei din 8 mai 2009 privind finanțarea unui program de lucru pentru 2009 referitor la instrumentele de formare profesională în domeniul siguranței alimentelor, sănătății animalelor, bunăstării animalelor și sănătății plantelor

text:
               9.5.2009

               RO

               Jurnalul Oficial al Uniunii Europene

               L 116/54

      DECIZIA COMISIEI

   din 8 mai 2009
   privind finanțarea unui program de lucru pentru 2009 referitor la instrumentele de formare profesională în domeniul siguranței alimentelor, sănătății animalelor, bunăstării animalelor și sănătății plantelor
   (2009/375/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1), în special articolul 75,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (2), în special articolul 90,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (3), în special articolul 2 alineatul (1) litera (i),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4), în special articolul 51 și articolul 66 alineatul (1) literele (b) și (c),
   având în vedere Decizia 2004/858/CE a Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică” pentru gestionarea activității comunitare în domeniul sănătății publice – în temeiul Regulamentului (CE) nr. 58/2003 al Consiliului (5), în special articolul 6,
   având în vedere Decizia C(2008) 4943 a Comisiei din 9 septembrie 2008 de delegare a competențelor către Agenția Executivă pentru Sănătate și Consumatori în vederea îndeplinirii sarcinilor legate de punerea în aplicare a Programului de sănătate publică 2003-2008, astfel cum a fost adoptat prin Decizia nr. 1786/2002/CE, a Programului de sănătate publică 2008-2013, astfel cum a fost adoptat prin Decizia nr. 1350/2007/CE, a Programului pentru protecția consumatorilor 2007-2013, astfel cum a fost adoptat prin Decizia nr. 1926/2006/CE, și a măsurilor de formare profesională în domeniul siguranței alimentare care fac obiectul Regulamentului (CE) nr. 882/2004 și al Directivei 2000/29/CE,
   întrucât:

               (1)

               În conformitate cu articolul 75 din Regulamentul (CE, Euratom) nr. 1605/2002 și cu articolul 90 din Regulamentul (CE, Euratom) nr. 2342/2002, angajarea cheltuielilor este precedată de o decizie de finanțare care determină elementele esențiale ale unei acțiuni care presupune cheltuieli de la buget.

               (2)

               În mai multe acte legislative care se referă la siguranța alimentelor, sănătatea animalelor, bunăstarea animalelor și sănătatea plantelor sunt prevăzute diverse acțiuni privind instrumentele de formare profesională. Aceste acțiuni trebuie finanțate din bugetul Comunității. Finanțarea unor astfel de acțiuni ar trebui să facă obiectul unei decizii unice.

               (3)

               Conform articolelor 4 și 6 din Decizia 2004/858/CE, Agenția Executivă pentru Sănătate și Consumatori desfășoară anumite activități legate de aplicarea măsurilor de formare profesională în domeniul siguranței alimentare care fac obiectul Regulamentului (CE) nr. 882/2004 și al Directivei 2000/29/CE și ar trebui să primească creditele necesare în acest scop,

         DECIDE:
   Articolul 1
   Se adoptă programul de lucru din anexă, referitor la finanțarea în cursul anului 2009 a acțiunilor referitoare la instrumentele de formare profesională în domeniul siguranței alimentelor, sănătății animalelor, bunăstării animalelor și sănătății plantelor.
   Directorul general al Direcției Generale Sănătate și Consumatori este însărcinat cu publicarea și punerea lui în aplicare.
   În limitele bugetului maxim estimat pentru fiecare acțiune specifică, modificările cumulate care nu depășesc 20 % nu sunt considerate a fi substanțiale, cu condiția ca acestea să nu afecteze semnificativ natura și obiectivele planului de lucru. Ordonatorul de credite menționat la articolul 59 din regulamentul financiar poate adopta astfel de modificări în conformitate cu principiile bunei gestiuni financiare.
   Articolul 2
   Subvenția de funcționare înscrisă în linia bugetară 17 01 04 31 se plătește „Agenției Executive pentru Sănătate și Consumatori”.
   Articolul 3
   Creditele acoperite de programul de lucru din anexă pot fi utilizate pentru a plăti dobânzi de penalizare în conformitate cu articolul 83 din Regulamentul (CE, Euratom) nr. 1605/2002.

      Adoptată la Bruxelles, 8 mai 2009.

            Pentru Comisie

         Androulla VASSILIOU

            Membru al Comisiei

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      (3)  JO L 169, 10.7.2000, p. 1.

      (4)  JO L 165, 30.4.2004, p. 1.

      (5)  JO L 369, 16.12.2004, p. 73.

      ANEXĂ

         Program de lucru pentru 2009 referitor la instrumentele de formare profesională în domeniul siguranței alimentelor, sănătății animalelor, bunăstării animalelor și sănătății plantelor

      FORMARE PROFESIONALĂ
      1.   Linii bugetare: 17 04 07 01 și 17 04 04 01
      Temeiul juridic

                  —

                  Regulamentul (CE) nr. 882/2004, în special articolul 51 și articolul 66 alineatul (1) litera (b);

                  —

                  Directiva 2000/29/CE, în special articolul 2 alineatul (1) litera (i).

            Acțiunea care trebuie finanțată din acest buget are ca scop elaborarea, organizarea și efectuarea unor cursuri de formare profesională și a unor lucrări practice sau seminarii, în Comunitate și în țări terțe, pentru a se asigura că personalul care efectuează controale oficiale este instruit corespunzător. Prin aceste cursuri și seminarii de formare profesională, funcționarii guvernamentali, autoritățile naționale și experții în laborator sunt informați și instruiți cu privire la legislația comunitară în domeniul hranei animalelor și alimentelor și al sănătății plantelor, precum și cu privire la cerințele referitoare la controlul hranei pentru animale și alimentelor și al plantelor și produselor din plante, în vederea acceptării lor pe piețele comunitare.
      Comisia contribuie la formarea profesională a funcționarilor din statele membre prin aceea că suplimentează formarea profesională efectuată la nivel național cu formarea profesională cu privire la aspecte relevante din punct de vedere al Comunității.
      Pentru 2009, acțiunile de formare profesională se vor referi la următoarele subiecte:

                  —

                  procedurile de control al alimentelor și al hranei pentru animale, bazate pe analiza riscurilor și punctul critic de control (HACCP, Hazard Analysis Critical Control Point); tehnicile de audit pentru verificarea punerii în aplicare a sistemelor HACCP;

                  —

                  prevenirea și controlul în domeniul sănătății animale;

                  —

                  controlul și igiena alimentelor: pește, carne și produse lactate;

                  —

                  prevenirea, controlul și eradicarea encefalopatiilor spongiforme transmisibile;

                  —

                  controale în domeniul sănătății plantelor;

                  —

                  materialele care intră în contact cu alimentele;

                  —

                  analiza OMG-urilor;

                  —

                  normele UE în domeniul alimentar și cerințele în materie de importuri de alimente;

                  —

                  diagnosticarea și controlul gripei aviare înalt patogene;

                  —

                  alte aspecte legate de sănătatea și bunăstarea animalelor, sănătatea plantelor și siguranța alimentară, cooperarea cu alte organizații internaționale cu privire la formarea profesională în domeniul siguranței alimentare.
                  12 300 000 (EUR)

            Finanțare prin achiziții publice.
      Pachetul bugetar global rezervat pentru achizițiile publice din cursul acestui an se ridică la 12 300 000 EUR.
      Pentru fiecare dintre chestiunile tehnice menționate mai sus se vor semna unul sau mai multe contracte de achiziții de servicii specifice. Se estimează că se vor semna aproximativ 14 contracte de achiziții de servicii. Contractorii externi sunt implicați în principal în aspectele organizatorice și logistice ale activităților de formare profesională.
      Obiectivul este de a lansa procedura de achiziție publică cât mai curând posibil (aproximativ în perioada martie-iunie) pentru a semna contractele în cursul anului 2009.
      Suma de 12 000 000 EUR [finanțare a măsurilor în domeniul siguranței alimentare în temeiul Regulamentului (CE) nr. 882/2004 și al Directivei 2000/29/CE] din totalul de 12 300 000 EUR va fi gestionată și executată de către agenție (Decizia 2008/544/CE a Comisiei (1). Suma restantă de 300 000 EUR va fi utilizată de Comisie pentru a finanța programul privind OMG-urile.
      2.   Linie bugetară: 17 01 04 05
      Temeiul juridic

                  —

                  Regulamentul (CE) nr. 882/2004, articolul 66 alineatul (1) litera (c).

            Acțiunile de finanțat din acest buget vizează lansarea:

                  —

                  un proiect-pilot de învățare electronică privind programe specifice de formare profesională, astfel încât programul „O formare mai bună pentru o hrană mai sigură” să ajungă la un număr mai mare de funcționari care desfășoară controale oficiale atât în statele membre, cât și în țări terțe;

                  —

                  un studiu care să identifice și să definească „cele mai bune practici” ale activităților programului „O formare mai bună pentru o hrană mai sigură”, pentru a promova mai bine abordarea „formarea formatorilor”, specificând instrumentele de formare de adaptat la necesități specifice.

            În sfârșit, pentru a putea pregăti mai bine programele de formare profesională, echipamentele și instrumentele IT, precum și materialele promoționale, este necesară finanțarea activităților de sprijin în informare și comunicare.
      (370 000 EUR)
      Finanțare: contracte-cadru existente și/sau proceduri de achiziții publice
      Se estimează că se vor semna aproximativ 4 contracte de achiziții de servicii.
      Perioadă de timp estimativă pentru semnarea contractelor: între martie și iulie.
      3.   Linie bugetară: 17 01 04 31
      Temeiul juridic

                  —

                  Decizia 2004/858/CE, în special articolul 6.

            Acest buget finanțează subvenția de funcționare a agenției pe anul 2009 pentru programele din linia bugetară „Perspective financiare rubrica 2”. Linia bugetară 17 01 04 31 finanțează subvenția de funcționare a agenției pe anul 2009 pentru partea legată de programul „O formare mai bună pentru o hrană mai sigură”. Conform articolului 12 alineatul (3) din Regulamentul (CE) nr. 58/2003 al Consiliului (2), subvenția de funcționare trebuie să provină din creditul financiar pentru programele comunitare gestionate de agenție. În bugetul pe 2009 au fost create două linii bugetare separate pentru plata subvenției către Agenția Executivă pentru Sănătate și Consumatori, una pentru programele de la rubrica 2 și cealaltă pentru programele de la rubrica 3b din Perspectivele financiare.
      (1 100 000 EUR)
      Rezumat

                  Nr.

                  Nume

                  Linie bugetară

                  Temei juridic

                  Suma
                  (în EUR)

                  1

                  Formare profesională: contracte externe pentru executarea programelor de formare profesională

                  17 04 07 01

                  Regulamentul (CE) nr. 882/2004

                  11 300 000

                  17 04 04 01

                  Directiva 2000/29/CE

                  1 000 000

                  2

                  Formare profesională: raport anual, proiect-pilot privind învățarea electronică, cele mai bune practici, echipamente și instrumente IT, materiale promoționale, sprijin în comunicare și informare

                  17 01 04 05

                  Regulamentul (CE) nr. 882/2004

                  370 000

                  3

                  Subvenție de funcționare

                  17 01 04 31

                  Decizia 2008/544/CE

                  1 100 000

                  Total

                  13 770 000

         (1)  JO L 173, 3.7.2008, p. 27.

         (2)  JO L 11, 16.1.2003, p. 1.


title: Decizia (PESC) 2017/289 a Consiliului din 17 februarie 2017 de modificare a Deciziei (PESC) 2015/2005 de prelungire a mandatului reprezentantului special al Uniunii Europene în Afganistan

text:
               18.2.2017

               RO

               Jurnalul Oficial al Uniunii Europene

               L 42/13

         DECIZIA (PESC) 2017/289 A CONSILIULUI
   din 17 februarie 2017
   de modificare a Deciziei (PESC) 2015/2005 de prelungire a mandatului reprezentantului special al Uniunii Europene în Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 iulie 2013, Consiliul a adoptat Decizia 2013/393/PESC (1) de numire a domnului Franz-Michael SKJOLD MELLBIN în calitate de reprezentant special al Uniunii Europene (RSUE) în Afganistan.

               (2)

               La 10 noiembrie 2015, Consiliul a adoptat Decizia (PESC) 2015/2005 (2) de prelungire a mandatului RSUE până la 28 februarie 2017.

               (3)

               La 12 mai 2016, Consiliul a confirmat angajamentul Uniunii de a sprijini poliția civilă în Afganistan după încheierea EUPOL Afganistan în 2016. Consiliul a subliniat în mod special că progresele înregistrate de Afganistan în respectarea, apărarea și promovarea drepturilor omului, în special a drepturilor femeilor și ale copiilor, trebuie consolidate și îmbunătățite în continuare și trebuie integrate în toate activitățile guvernamentale. Respectivul sprijin ar trebui să fie furnizat în special prin consolidarea mandatului RSUE în Afganistan.

               (4)

               Mandatul RSUE ar trebui prelungit pentru o nouă perioadă de șase luni.

               (5)

               RSUE își va executa mandatul în contextul unei situații care s-ar putea deteriora și care ar putea împiedica atingerea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia (PESC) 2015/2005 se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul special al Uniunii Europene
               Mandatul domnului Franz-Michael SKJOLD MELLBIN în calitate de RSUE în Afganistan se prelungește până la 31 august 2017. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

               2.

               Articolul 2 se înlocuiește cu următorul text:
               „Articolul 2
               Obiective de politică
               RSUE reprezintă Uniunea și promovează obiectivele de politică ale Uniunii în Afganistan, în strânsă cooperare cu reprezentanții statelor membre în Afganistan. Mai precis, RSUE:

                           (a)

                           contribuie la punerea în aplicare a Declarației comune UE-Afganistan și a strategiei UE în Afganistan pentru perioada 2014-2016, precum și la elaborarea noii strategii a UE în Afganistan pentru perioada 2017-2020 și, după caz, la punerea în aplicare a Acordului de cooperare UE-Afganistan privind parteneriatul și dezvoltarea (CAPD) și a căii comune de urmat privind unele aspecte legate de migrație între Afganistan și UE;

                           (b)

                           sprijină dialogul politic dintre Uniune și Afganistan;

                           (c)

                           sprijină rolul central jucat de Organizația Națiunilor Unite (ONU) în Afganistan, cu accent deosebit pe contribuția la o mai bună coordonare a asistenței internaționale, promovând astfel punerea în aplicare a comunicatelor conferințelor de la Bonn, Chicago, Tokio, Londra și Bruxelles, precum și a rezoluțiilor ONU relevante;

                           (d)

                           sprijină procesul de reformă al Afganistanului către un serviciu polițienesc care se bucură de încrederea cetățenilor, care este eficient și care funcționează în conformitate cu standardele internaționale, în cadrul normelor statului de drept și al respectului deplin pentru drepturile omului.”

               3.

               Articolul 3 se înlocuiește cu următorul text:
               „Articolul 3
               Mandat
               Pentru îndeplinirea mandatului său, în strânsă cooperare cu reprezentanții statelor membre în Afganistan, RSUE:

                           (a)

                           promovează perspectiva Uniunii asupra procesului politic și a evoluțiilor din Afganistan;

                           (b)

                           menține o legătură strânsă cu instituțiile afgane relevante și sprijină dezvoltarea acestora, în special guvernul și parlamentul, precum și autoritățile locale. De asemenea, ar trebui să se mențină contactul cu alte grupuri politice afgane și cu alți actori relevanți din Afganistan, în special cu cei relevanți din sfera societății civile;

                           (c)

                           menține o legătură strânsă cu părțile interesate relevante, internaționale și regionale, din Afganistan, în special cu reprezentantul special al Secretarului General al ONU și cu reprezentantul civil superior al Organizației Tratatului Atlanticului de Nord (NATO), precum și cu alte organizații și parteneri-cheie;

                           (d)

                           oferă consiliere cu privire la progresele înregistrate în atingerea obiectivelor Declarației comune UE-Afganistan, ale strategiei UE în Afganistan pentru perioada 2014-2016, ale Acordului de cooperare UE-Afganistan privind parteneriatul și dezvoltarea (CAPD), precum și ale comunicatelor conferințelor de la Bonn, Chicago, Tokio, Londra și Bruxelles, în special în următoarele domenii:

                                       (i)

                                       consolidarea capacităților civile, în special la nivel subnațional;

                                       (ii)

                                       buna guvernanță, combaterea corupției și instituirea instituțiilor necesare existenței statului de drept, în special a unui sistem judiciar independent;

                                       (iii)

                                       reformele electorale și constituționale;

                                       (iv)

                                       reformele sectorului de securitate, inclusiv consolidarea instituțiilor judiciare și a statului de drept, a armatei naționale și a forțelor de poliție și, în special, dezvoltarea serviciului civil de poliție;

                                       (v)

                                       promovarea creșterii economice, în special a agriculturii și a dezvoltării rurale;

                                       (vi)

                                       respectarea obligațiilor internaționale ale Afganistanului cu privire la drepturile omului, inclusiv respectarea drepturilor persoanelor care aparțin minorităților și a drepturilor femeilor și ale copiilor;

                                       (vii)

                                       respectarea principiilor democratice și a statului de drept;

                                       (viii)

                                       promovarea participării femeilor în administrația publică, în societatea civilă și, în conformitate cu Rezoluția nr. 1325(2000) a Consiliului de Securitate al ONU, în cadrul proceselor de pace;

                                       (ix)

                                       respectarea obligațiilor internaționale ale Afganistanului, inclusiv cooperarea în cadrul eforturilor internaționale de combatere a terorismului, a traficului ilicit de stupefiante și a traficului de ființe umane, a proliferării armelor de distrugere în masă și a materialelor aferente;

                                       (x)

                                       facilitarea asistenței umanitare și returnarea organizată a refugiaților și a persoanelor strămutate în interiorul țării; și

                                       (xi)

                                       consolidarea eficienței prezenței și a activităților Uniunii în Afganistan și contribuția la:

                                                   —

                                                   elaborarea raportului privind punerea în aplicare a strategiei UE în Afghanistan pentru perioada 2014-2016, solicitat de Consiliu;

                                                   —

                                                   formularea noii strategii UE-Afganistan pentru perioada 2017-2020;

                                                   —

                                                   punerea în aplicare a căii comune de urmat privind unele aspecte legate de migrație între Afganistan și UE;

                           (e)

                           sprijină dezvoltarea serviciului polițienesc din Afganistan, în special prin:

                                       (i)

                                       monitorizarea și consilierea autorităților afgane la nivel strategic pentru a îmbunătăți dezvoltarea pe termen lung a capacităților de conducere și de decizie, cu scopul de a sprijini poliția civilă din cadrul poliției naționale afgane (PNA);

                                       (ii)

                                       monitorizarea și consilierea Ministerului Afacerilor Interne (MAI) privind anumite aspecte legate de reforma MAI și de profesionalizarea PNA, cum ar fi punerea în aplicare a politicilor referitoare la poliția de proximitate/activitățile polițienești bazate pe informații și la anchetele penale;

                                       (iii)

                                       monitorizarea și consilierea Centrului Anticorupție al Ministerului de Justiție în vederea dezvoltării capacității și a capabilităților pentru soluționarea cazurilor de corupție la nivel înalt din sectorul public;

                           (f)

                           participă activ la forumurile locale de coordonare, precum Consiliul mixt de coordonare și monitorizare, și informează pe deplin statele membre neparticipante cu privire la deciziile luate la aceste niveluri;

                           (g)

                           participă la conferințele internaționale privind Afganistanul și oferă consiliere cu privire la pozițiile Uniunii în cadrul acestora, în strânsă colaborare cu autoritățile afgane și cu principalii parteneri internaționali;

                           (h)

                           joacă un rol activ în promovarea cooperării regionale prin intermediul inițiativelor relevante, inclusiv procesul de la Istanbul/Inima Asiei și Conferința economică regională privind Afganistanul (RECCA);

                           (i)

                           contribuie la punerea în aplicare a politicii Uniunii în domeniul drepturilor omului și a orientărilor UE privind drepturile omului, în special în ceea ce privește femeile și copiii din zonele afectate de conflicte, mai ales prin monitorizarea și abordarea evoluțiilor în acest domeniu;

                           (j)

                           furnizează, după caz, sprijin pentru procesele de pace favorabile incluziunii și conduse de partenerii afgani, care să conducă la soluții politice negociate și la o reconciliere de durată în conformitate cu punctul 25 din Comunicatul participanților la Conferința de la Bruxelles privind Afganistanul «Parteneriatul pentru prosperitate și pace».”

               4.

               La articolul 5 alineatul (1) se adaugă următorul paragraf:
               „Valoarea de referință financiară destinată să acopere cheltuielile aferente mandatului RSUE în perioada 1 martie 2017-31 august 2017 este de 5 700 000 EUR.”

               5.

               Articolul 14 se înlocuiește cu următorul text:
               „Articolul 14
               Revizuire
               Punerea în aplicare a prezentei decizii și consecvența acesteia cu alte contribuții ale Uniunii în regiune se reexaminează periodic. RSUE prezintă Consiliului, ÎR și Comisiei un raport cuprinzător privind executarea mandatului până la sfârșitul mandatului acestuia.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia 2013/393/PESC a Consiliului din 22 iulie 2013 de modificare a Deciziei 2013/382/PESC de prelungire a mandatului reprezentantului special al Uniunii Europene în Afganistan (JO L 198, 23.7.2013, p. 47).

      (2)  Decizia (PESC) 2015/2005 a Consiliului din 10 noiembrie 2015 de prelungire a mandatului reprezentantului special al Uniunii Europene în Afganistan (JO L 294, 11.11.2015, p. 53).


title: 2010/489/UE: Decizia Consiliului din 12 iulie 2010 privind semnarea unui acord între Uniunea Europeană și Guvernul Republicii Federative a Braziliei privind siguranța aviației civile

text:
               16.9.2010

               RO

               Jurnalul Oficial al Uniunii Europene

               L 243/1

         DECIZIA CONSILIULUI
   din 12 iulie 2010
   privind semnarea unui acord între Uniunea Europeană și Guvernul Republicii Federative a Braziliei privind siguranța aviației civile
   (2010/489/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) și articolul 207 alineatul (4), coroborate cu articolul 218 alineatul (5) și cu articolul 218 alineatul (8) primul paragraf,
   având în vedere propunerea Comisiei Europene,
   întrucât:

               (1)

               Comisia a negociat în numele Uniunii Europene un acord privind siguranța aviației civile cu Guvernul Republicii Federative a Braziliei, în conformitate cu Decizia Consiliului din 9 octombrie 2009 a Consiliului care autorizează Comisia să deschidă negocierile.

               (2)

               Acordul negociat de către Comisie ar trebui să fie semnat, sub rezerva eventualei sale încheieri la o dată ulterioară.

               (3)

               Statele membre trebuie să ia măsurile necesare pentru a se asigura că acordurile lor bilaterale cu Brazilia în același domeniu sunt denunțate la data intrării în vigoare a acordului,

         ADOPTĂ PREZENTA DECIZIE:
   Articolul 1
   Prin prezenta se aprobă, în numele Uniunii Europene, semnarea Acordului între Uniunea Europeană și Guvernul Republicii Federative a Braziliei privind siguranța aviației civile (denumit în continuare „acordul”), sub rezerva încheierii acordului (1).
   Articolul 2
   Prin prezenta președintele Consiliului este autorizat să desemneze persoana sau persoanele împuternicite să semneze acordul în numele Uniunii, sub rezerva încheierii acestuia.
   Articolul 3
   Prezenta decizie intră în vigoare la data adoptării sale.

      Adoptată la Bruxelles, 12 iulie 2010.

            Pentru Consiliu

            Președintele

         S. LARUELLE

      (1)  Textul acordului se va publica împreună cu decizia privind încheierea sa.